— Зараз назіраецца бум падазрэнняў па пігментных утварэннях скуры. З аднаго боку, гэта добра, калі бацькі, а таксама педыятры і дзіцячыя хірургі пільна сочаць за здароўем дзяцей. Але паход да анколага ўжо з’яўляецца вялікім стрэсам для бацькоў. Увогуле, каб накіраваць дзяцей да нас, з невусам павінны адбывацца змены. Яшчэ адна прычына зваротаў да дзіцячага анколага — няправільная трактоўка віруснай прыроды захворванняў, якія выклікаюць пэўныя змены на скуры (маю на ўвазе папіломы, бародаўкі і г.д.). Што тычыцца анкалогіі, то ў РНПЦ з усёй рэспублікі звяртаюцца дзеці з рознымі анкалагічнымі паталогіямі. Часцей за ўсё выяўляюцца пухліны галаўнога мозга і крывятворнай сістэмы, лейкозы, але лечацца і дзеткі, у якіх пухліны касцей, мяккіх тканак і інш. Увогуле, РНПЦ — унікальны цэнтр, а ўрачы, якія тут працуюць, прафесіяналы і адданыя сваёй працы людзі. Нераўнадушша і любоў да працы — вось што самае галоўнае ў прафесіі не толькі анколага, але і кожнага ўрача. Так, эмацыянальна працаваць з хворымі дзеткамі не вельмі проста, але мы ведаем, што жыццё маленькіх пацыентаў у нашых руках, а значыць, іх ні ў якім разе нельга апускаць.